Klasifikhexini ya xipeceli ya mimovha yi nyiketiwa eka minxaka yo karhi ya mimovha leyi yi nga na xikongomelo xo karhi, kambe leyi yi nga tirhiku eka mapato ya ximfumo.
Treyilara kumbe trekere a yi hakerisiwi mali ya layisense, loko n'winyi wa movha a ri n'wapurasi hikunene, na swona movha wu tirhiseriwa ntsena makongomana na murimi yoloye eka mintirho yeleyo yo rima. Leswi swi tirha na le ka movha lowu wu nga cinciwa, lowu wu nga akiwa hi vuntshwa, kumbe lowu wu nga cinciwa leswaku wu tirhiseriwa xikongomelo xa ku phikizana na/kumbe ku endla nkombiso.
Tata fomo ya xikombelo ya EFL 1 eka hofisi ya le kusuhani ya swa mimovha emapatwini.
Xikombelo xa klasifikhexini kumbe ku humesiwa eka xiboho xa ntsariso, xi nga teka mavhiki ya ntsevu.